CELEX: 62016TA0401
Language: bg
Date: 2020-09-09 00:00:00
Title: Съединени дела T-401/16 и Т-443/16: Решение на Общия съд от 9 септември 2020 г. — Испания и Италия/Комисия (Eзиков режим — Обявление за конкурси на общо основание за назначаване на разследващи служители и ръководители на екипи — Езикови познания — Ограничаване на избора на втория език за конкурса до немски, английски и френски — Елиминационни тестове за разбиране на език на английски — Език за комуникация — Регламент № 1 — Член 1 г, параграф 1, член 27 и член 28, буква е) от Правилника за длъжностните лица — Дискриминация, основана на езика — Обосноваване — Интерес на службата — Пропорционалност)

30.11.2020   
            
            
               BG
            
            
               Официален вестник на Европейския съюз
            
            
               C 414/29
            
         
      Решение на Общия съд от 9 септември 2020 г. — Испания и Италия/Комисия
      (Съединени дела T-401/16 и Т-443/16) (1)
      
      (Eзиков режим - Обявление за конкурси на общо основание за назначаване на разследващи служители и ръководители на екипи - Езикови познания - Ограничаване на избора на втория език за конкурса до немски, английски и френски - Елиминационни тестове за разбиране на език на английски - Език за комуникация - Регламент № 1 - Член 1 г, параграф 1, член 27 и член 28, буква е) от Правилника за длъжностните лица - Дискриминация, основана на езика - Обосноваване - Интерес на службата - Пропорционалност)
      (2020/C 414/48)
      Езици на производството: испански и италиански
      
         Страни
      
      
         Жалбоподател по дело Т-401/16: Кралство Испания (представител: S. Centeno Huerta)
      
         Жалбоподател по дело Т-443/16: Италианска република (представители: G. Palmieri, подпомагана от P. Gentili, avvocato dello Stato)
      
         Ответник: Европейска комисия (представители по дело T-401/16: G. Gattinara, D. Milanowska и N. Ruiz García и по дело T-443/16: G. Gattinara и D. Milanowska)
      
         Предмет
      
      Искане на основание член 263 ДФЕС за отмяна на обявлението за конкурси на общо основание EPSO/AD/323/16 за съставяне на списъци с резерви за бъдещи назначения на разследващи служители (степен AD 7) за следните профили: „1 — Разследващи служители: разходи на ЕС, борба с корупцията — 2 — Разследващи служители: митници и търговия, тютюневи изделия и фалшифицирани стоки“ и EPSO/AD/324/16 за съставяне на списъци с резерви за бъдещи назначения на „разследващи служители (степен AD 9): ръководители на екипи“ (ОВ C 187 A, 2016 г., стр. 1)
      
         Диспозитив
      
      
                  1)
               
               
                  Отменя обявление за конкурси на общо основание EPSO/AD/323/16 за съставяне на списъци с резерви за бъдещи назначения на разследващи служители (степен AD 7) за следните профили: „1 — Разследващи служители: разходи на ЕС, борба с корупцията — 2 — Разследващи служители: митници и търговия, тютюневи изделия и фалшифицирани стоки“ и EPSO/AD/324/16 за съставяне на списъци с резерви за бъдещи назначения на „разследващи служители (степен AD 9): ръководители на екипи“.
               
            
                  2)
               
               
                  Европейската комисия понася, наред с направените от нея съдебни разноски, и съдебните разноски на Кралство Испания по дело T-401/16, както и съдебните разноски на Италианската република по дело T-443/16.
               
            
         (1)  ОВ C 383, 17.10.2016 г.